**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.506/14(prot. Nr.14, 69.§) |

Par zemesgabala Klaipēdas ielā 88A

un Klaipēdas ielā 94 nomas līgumu

darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. punktu, izskatot sabiedrības ar ierobežotu atbildību “LIEPĀJAS NAMU APSAIMNIEKOTĀJS” 2023. gada 1. novembra vēstuli Nr.2023/2/1-19/0215 “Par zemes nomas līgumu pagarināšanu”, zemes nomas līgumus, kas 2019. gada 18. janvārī noslēgti starp Liepājas pilsētas pašvaldību un sabiedrību ar ierobežotu atbildību “LIEPĀJAS NAMU APSAIMNIEKOTĀJS”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 6. novembra priekšlikumu (sēdes protokols Nr.20) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību “LIEPĀJAS NAMU APSAIMNIEKOTĀJS” (reģistrācijas Nr.42103004583; juridiskā adrese: Tukuma iela 1A, Liepāja), kā dzīvojamo māju Klaipēdas ielā 88, Klaipēdas ielā 90 un Klaipēdas ielā 92 pārvaldniekam (apsaimniekotājam), līguma par zemesgabala Liepājā Klaipēdas ielā 88A (kadastra Nr.1700 043 0118) 1349 kv.m platībā un zemesgabala Liepājā Klaipēdas ielā 94 (kadastra Nr.1700 043 0121) daļas 1190 kv.m platībā iznomāšanu termiņu līdz 2029. gada 17. janvārim teritorijas labiekārtošanai un autostāvvietu izveidošanai dzīvojamo māju Klaipēdas ielā 88, Klaipēdas ielā 90 un Klaipēdas ielā 92 iedzīvotājiem.

2. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līgumu izbeigšanu.

3. Gadījumā, ja sabiedrības ar ierobežotu atbildību “LIEPĀJAS NAMU APSAIMNIEKOTĀJS” vainas dēļ grozījumi 2019. gada 18. janvārī noslēgtajos zemes nomas līgumos par zemesgabalu Klaipēdas ielā 88A un Klaipēdas ielā 94 daļas nomu netiek noslēgti viena mēneša laikā no lēmuma pieņemšanas dienas, zemesgabali atbrīvojami.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |